கேள்வி: மருத்துவ உதவியாளர் - முதல் மூன்று மாதங்கள் என்பது என்ன?
பதில்: படிமம்:Pregnancy_trimesters.jpg படிமம்:Australian_Clinical_Midwifery_Facilitator_Florence_West_teaches_training_midwives_at_the_Pacific_Adventist_University_PAU,_outskirts_of_Port_Moresby,_PNG._(10674496146).jpg ஒரு சாதாரண கருத்தரித்தல் என்பது சுமார் ஒன்பது மாதங்கள் நீடிக்கும். இதனை மூன்று மூன்று மாதங்களாக பிரிக்கலாம். முதல் மூன்று மாத க்ருத்தரித்தலை கவனிக்கும் முறையானது நாடு வாரியாக மாறுபடுகிறது. பெண்களுக்கு பொதுவாக சிறுநீர்ச் சோதனை மற்றும் முழுமையான குருதி எண்ணிக்கை, குருதி வகை, சிபிலிசு, கல்லீரல் அழற்சி, எச்.ஐ.வி, ரூபெல்லா சோதனை உட்படப் பல இரத்த பரிசோதனைகள் நடத்தப்படுகின்றன. கூடுதலாக, பெண்கள் சிறுநீர் மாதிரி மூலம் கிளமிடியா பரிசோதனையையும் செய்யலாம். மேலும் அதிக ஆபத்தில் உள்ள பெண்களுக்கு அரிவாள்செல் சோகை மற்றும் தலசீமியா இருக்கிறதா எனவும் பரிசோதிக்கப்படுகிறார்கள். அனைத்து சோதனைகளுக்கும் முன் பரிசோதிக்கப்படும் பெண்ணின் சம்மதம் கட்டாயம் பெறவேண்டும். இவ்வகையான சோதனையில் பெண்ணின் குருதி அழுத்தம், உயரம் மற்றும் எடை ஆகியவை அளவிடப்படுகின்றன. அவளுடைய கடந்தகால கர்ப்பங்கள் மற்றும் குடும்பம், சமூகம் மற்றும் மருத்துவ வரலாறு ஆகியவையும் கணக்கில் கொள்ளாப்படுகின்றன. முதல் மூன்று மாதங்களில் பெண்கள் மீயொலி பரிசோதனையும் செய்து கொள்ளலாம். இது மதிப்பிடப்பட்ட காலக்கெடுவைக் கண்டறிய உதவும். சில பெண்களுக்கு டெளன் நோய்க்கூட்டறிகுறி பரிசோதனை போன்ற மரபணு சோதனைகளும் நடத்தப்படுகின்றன. உணவுக் கட்டுப்பாடு, உடற்பயிற்சி மற்றும் கர்ப்ப காலத்தில் ஏற்படும் மசக்கை போன்ற பொதுவான கோளாறுகளும் விவாதிக்கப்படுகின்றன.